
Je li zabranjeno prodavanje svinja i kipova?


* 
* 
* 
* 
* 
* 
* 

 
Je li zabranjeno prodavanje svinja i kipova?

Džabir, radijallahu anhu, pripovijedao je: “Čuo sam Resulullaha, sallallahu alejhi ve sellem, da nakon oslobađanja Meke govori sljedeće: “Allah i Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** zabranjuju prodavanje opojnih pića, strvi, svinja i kipova. ‘ Neko upita: ‘Allahov Poslaniče, šta misliš o upotrebi loja strvine? Njome se podmazuju brodovi, mažu kože i ljudi ga koriste za osvjetljavanje.’ ‘Ne može se upotrebljavati, to je zabranjeno’, reče Poslanik, sallallahu alejhi ve sellem, a onda se nadoveza i reče: Ubio Allah Židove! Kada im je Allah zabranio upotrebljavanje loja strvine, oni su ga topili, prodavali i živjeli od toga. “‘204


**Propisi u vezi s poglavljem** 


**Prvo**, zabranjeno je trgovanje svinjskim mesom i svime u vezi sa svinjom, kao i trgovanje kipovima.


**Drugo**, kada Svevišnji Allah nešto zabrani, zabrani i zarađivanje na tome.


**Treće**, Ibn Hadžer veli: ” .. .isti status ima i klesanje i proizvodnja krstova, koje veličaju kršćani – sve je to zabranjeno.”205


**Četvrto**, El-Begavi kaže: “U hadisu je dokaz da je zabranjeno služenje bilo kakvim lukavstvom radi činjenja onoga što je zabranjeno, i dokaz je također da se ***[propis](https://pitajucene.com/search/Propis/questions/ "Pretraži pitanja o propisima")*** ne mijenja makar se njegova forma i ***[ime](https://pitajucene.com/search/ime/questions/ "Pretraži pitanja o imenima")*** promijenili.”206


**Peto**, postojanje određene koristi u trgovanju zabranjenom robom ne iziskuje ispravnost trgovine tom istom robom.


 


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


